Diari Oficial de la Generalitat Valenciana


Sumari del DOGV 7140, del 28-10-2013 (2013/10858)

Notificació de la sentència dictada en el procediment de guarda i custòdia número 815/2012.
-------------------------------------------------------------------------------------------

### Dades del document

Número de DOGV
:   7140

Data del DOGV
:   28-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10638


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de guarda i custòdia número 815/2012. [2013/10343]  
Procediment: família, guarda, custòdia al fill menor matrimoni no consensuat 000815/2012   
Demandant: Alicia Guzmán Martínez.  
Procuradora: Desamparados Calatayud Moltó.   
Demandat: Santos Aguilera Contreras.   
Procurador/a: -  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte faig saber que en les actuacions de família, guarda, custòdia al fill menor matrimoni no consensuat, seguides amb el número 000815/2012, a instàncies d'Alicia Guzmán Martínez contra Santos Aguilera Contreras, en situació de rebel·lia, en data 16 d'octubre de 2013, s'ha dictat una sentència, que té la part dispositiva que diu així:  
«Estime parcialment la demanda formulada per la procuradora Desamparados Calatayud Moltó, en nom i representació d'Alicia Guzmán Martínez, contra Santos Aguilera Contreras, i dispose les mesures següents:  
1. Guarda i custòdia: s'atribuïx a Alicia Guzmán Martínez respecte de la filla menor dels litigants i els dos compartixen la pàtria potestat.  
2. Se suspén el règim de visites paternofilial a Santos Aguilera Contreras, de la filla menor.  
3. Pensió alimentària: serà a càrrec de Santos Aguilera Contreras en favor de la seua filla menor d'edat, i es fixa en 180 euros al mes, quantitat que ingressarà en el compte que designe Alicia Guzmán Martínez en els cinc primers dies de cada mes, i que s'actualitzarà conforme a l'índex de preus de consum que publique l'Institut Nacional d'Estadística o organisme que el substituïsca.  
4. Gastos extraordinaris: el progenitor contribuirà a mitges als gastos extraordinaris de sanitat i educació que genere la filla menor.  
Cada part abonarà les costes processals produïdes a instàncies seues i les comunes a mitges.  
Mode d'impugnació: per mitjà d'un recurs d'apel·lació davant d'este Jutjat, no obstant això, es durà a efecte el que s'ha disposat. El recurs s'haurà d'interposar per escrit en el termini de cinc dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (art. 451 i 452 LECn). S'haurà d'efectuar la consignació de 50 euros en la clau 02 del compte de depòsits i consignacions d'este Jutjat, segons disposa la Llei Orgànica 1/2009, de 3 de novembre, i s'acreditarà esta consignació, i se n'exceptua el cas d'aquells litigants que tinguen el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència, que pronuncie, mane i firme».  
I perquè valga de notificació de forma deguda a Santos Aguilera Contreras, en rebel·lia, expedisc i firme este edicte.  
  
València, 16 d'octubre de 2013.- El secretari judicial: Antonio Rodríguez-Moldes Peiró.